
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 37 

16 Ιανουάριου 2004 


ΑΠΟΦΑΣΕΙ Σ 

Αριθ. 216267/138 

Εφαρμογή Προγράμματος «Εκτατικοποίηση της Κτηνο¬ 
τροφίας» του Γεωργοπεριβαλλοντικού Μέτρου 3.4 
του Άξονα 3 του Εγγράφου Προγραμματισμού Αγρο¬ 
τικής Ανάπτυξης 2000-2006 (Ε.Π.Α.Α.). Κανονισμός 
(Ε.Κ.) αριθ. 1257/1999 του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωρ¬ 
γικό Ταμείο Προσανατολισμού και Εγγυήσεων (ΕΓ- 
ΤΠΕ)-Τμήμα Εγγυήσεων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, άρθρο 29 Α «Κυβέρνη¬ 
ση & Κυβερνητικά όργανα» (ΦΕΚ137Α/85) όπως συμπλη¬ 
ρώθηκε με το άρθρο 27 του Ν. 2081/92 (ΦΕΚ 154Α/92) και 
αντικαταστάθηκε από το αρ. 1 παρ. 2α του Ν. 2469/97 
(ΦΕΚ38Α/97). 

2. Το Ν.Δ. 131/74 (ΦΕΚ320Α/74) «Περί παροχής οικονο¬ 
μικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε και συ¬ 
μπληρώθηκε με τους Ν. 1409/83 (ΦΕΚ 199Α/83), 2512/97 
(ΦΕΚ 138Α/97), 2538/97 (ΦΕΚ 242Α/97). 

3. Το Ν. 2065/92, άρθρο 39 παρ. 10 (ΦΕΚ 113Α/92) «περί 
εγκρίσεως οικονομικών ενισχύσεων από τους Υπουργούς 
Οικονομικών και Γεωργίας». 

4. Το Ν. 2362/95 «Περί Δημοσίου Λογιστικού Ελέγχου 
των δαπανών του Κράτους και άλλες διατάξεις» (ΦΕΚ 
247Α/27.11.95). 

5. Το Ν. 2520/97 (ΦΕΚ 173Α/97) περί «Μέτρων για τους 
νέους αγρότες, σύστασης Οργανισμού Γεωργικής Επαγ¬ 
γελματικής Εκπαίδευσης, Κατάρτισης και Απασχόλησης 
και άλλες διατάξεις». 

6. Το Ν. 2637/98 (ΦΕΚ 200Α/98) περί «Σύστασης Οργα¬ 
νισμού πληρωμών και ελέγχου κοινοτικών ενισχύσεων 
προσανατολισμού και εγγυήσεων» όπως τροποποιήθηκε 
και συμπληρώθηκε από τους Ν. 2732/99 (ΦΕΚ 154Α/99), 
2945/2001 (ΦΕΚ223Α/2001) και 3147/2003 αρ.29 παρ. 1-8 
(ΦΕΚ 135Α/2003). 


7. Τον Καν. 1663/95 της Επιτροπής «Περί εκκαθάρισης 
λογαριασμών» όπως τροποποιήθηκε με τον Καν. (ΕΚ) 
2245/1999, όπως ισχύει κάθε φορά. 

8. Τον Κανονισμό (ΕΚ) αριθ. 1257/1999 του Συμβουλίου 
για τη στήριξη της αγροτικής ανάπτυξης από το Ευρω¬ 
παϊκό Γεωργικό Ταμείο Προσανατολισμού και Εγγυήσε¬ 
ων (ΕΓΤΠΕ), όπως ισχύει κάθε φορά. 

9. Τον Καν. 1258/99 του Συμβουλίου «περί χρηματοδό¬ 
τησης της Κοινής Γεωργικής Πολιτικής», όπως ισχύει κά¬ 
θε φορά. 

10. Τον Καν. (ΕΚ) 1260/1999του Συμβουλίου «περί γενι¬ 
κών διατάξεων για τα Διαρθρωτικά Ταμεία» όπως ισχύει 
κάθε φορά. 

11. Τον Καν. (ΕΚ) 445/2002 της Επιτροπής, «περί λεπτο¬ 
μερών κανόνων εφαρμογής του Καν. (ΕΚ) 1257/1999 του 
Συμβουλίου» όπως τροποποιήθηκε από τον Καν. (ΕΚ) 
963/2003, όπως ισχύει κάθε φορά. 

12. Τον Καν. (ΕΟΚ) 3508/92 «για τη θέσπιση Ολοκληρω¬ 
μένου Συστήματος Διαχείρισης και Ελέγχου σχετικά με 
ορισμένα καθεστώτα κοινοτικών ενισχύσεων», όπως τρο¬ 
ποποιήθηκε από τον Καν. (ΕΚ) 1036/99 και τον Καν. (ΕΚ) 
1593/2000, όπως ισχύει κάθε φορά. 

13. Τον Καν (ΕΟΚ) 3887/92 όπως αντικαταστάθηκε με 
τον Καν. (ΕΚ) 2419/2001 για «τη θέσπιση λεπτομερών κα¬ 
νόνων εφαρμογής του ολοκληρωμένου συστήματος δια¬ 
χείρισης και ελέγχου για ορισμένα κοινοτικά καθεστώτα 
κοινοτικών ενισχύσεων που θεσπίστηκαν με τον κανονι¬ 
σμό (ΕΟΚ) αριθ. 3508/92» όπως ισχύει κάθε φορά. 

14. Το Π.Δ. 344 (ΦΕΚ 297Α/29.12.2000) «περί άσκησης 
του επαγγέλματος του Γεωτεχνικού» 

15. Το Π.Δ. 81 (ΦΕΚ 57Α/21.3.2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» 

16. Την Οδηγία 92/43/ΕΟΚτου Συμβουλίου των Ευρω¬ 
παϊκών Κοινοτήτων «για τη διατήρηση των φυσικών οικο¬ 
τύπων, καθώς και της άγριας πανίδας και χλωρίδας» 
όπως έχει εναρμονιστεί με Κοινή Υπουργική Απόφαση 
(ΦΕΚ 1289Β/28.12.98). 

17. Την Οδηγία 79/409/ΕΟΚ «περί της διατηρήσεως των 
άγριων πτηνών» όπως έχει εναρμονιστεί με την Υπουργι¬ 
κή Απόφαση 414885/1985 (ΦΕΚ757Β). 

18. Την Απόφαση του Υπουργού Γεωργίας αριθμ. 
100949/2478/9.10.2000 «Κώδικες Ορθής Γ εωργικής Πρα¬ 
κτικής» όπως ισχύει κάθε φορά. 

19. Την 1065956/863/Α0006/15.7.2003 (ΦΕΚ 985Β/ 
16.7.2003) Κοινή Απόφαση του Πρωθυπουργού και του 
Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και Οι¬ 
κονομικών». 

20. Την 271562/2002 Απόφαση του Υπουργού Γεωργίας 
περί «Εγκρίσεωςτου ΟΠΕΚΕΠΕ, ως Οργανισμού Πληρω¬ 
μής από 1.9.2002». 

21. Την 394555/2000 (ΦΕΚ 1324Β/2000) Κοινής Υπουρ¬ 
γικής Απόφασης των Υπουργών ΥΠΕΣΔΔΑ και Γ εωργίας 
περί «Ανάθεσης αρμοδιοτήτων του ΟΠΕΚΕΠΕ στις Ν.Α. 
της χώρας». 

22. Την 272080/6.9.2002 (ΦΕΚ 1258Β/2002) Απόφαση 
του Υπουργού Γεωργίας περί τροποποίησης της αριθ. 
371352/16.5.2001 Απόφασης του Υπουργού Γεωργίας 
περί «Σύστασης - Οργάνωσης ειδικής υπηρεσίας στο 
Υπουργείο Γεωργίας με τον τίτλο Αρχή Διαχείρισης Εγ¬ 
γράφου Προγραμματισμού. Ε.Π.Α.Α.» και κατάργηση της 
αριθμ. 371351/16.5.2001 Απόφασης του Υπουργού Γε¬ 
ωργίας περί «Σύστασης - Οργάνωσης ειδικής υπηρεσίας 
στο Υπουργείο Γεωργίας με τον τίτλο Αρχή Πληρωμής 
Εγγράφου Προγραμματισμού .Ε.Π.Α.Α.». 

23. Την Ε(2000)2733/27.9.2000 απόφαση της Ευρωπαϊ¬ 
κής Επιτροπής, περί εγκρίσεως του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) για την Ελλάδα, το 
οποίο καλύπτει την περίοδο προγραμματισμού 2000.2006 
όπως έχει τροποποιηθεί με την Ε(2003)3139/22.8.2003. 

24. Την 428/339372/661/2.2.2001 (ΦΕΚ280Β/2001) Κοι¬ 
νή Υπουργική Απόφαση των Υπουργών Γεωργίας και Οι¬ 
κονομικών «για την εφαρμογή του Αγροπεριβαλλοντικού 
Μέτρου του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006» όπως έχει τροποποιηθεί 
και ισχύει κάθε φορά. 

25. Την 523/126710/13.3.2003 (ΦΕΚ 336Β/20.3.2003) 
Κοινή Υπουργική Απόφαση των Υπουργών Γ εωργίας, Οι¬ 
κονομίας και Οικονομικών και Εσωτερικών και Δημόσιας 
Διοίκησης περί «Διαδικασίας και Τρόπου πληρωμής των 
αγροπεριβαλλοντικών μέτρων του ΕΠΑΑ 2000 2006 - 
Καν(ΕΚ) 1257/99», αποφασίζουμε: 

Άρθρο 1 

Εφαρμογή του Προγράμματος 

Εγκρίνεται η εφαρμογή του Προγράμματος «Εκτατικο- 
ποίηση της κτηνοτροφίας» του Γεωργοπεριβαλλοντικού 
Μέτρου 3.4 του Άξονα 3 του Εγγράφου Προγραμματι¬ 
σμού Αγροτικής Ανάπτυξης 2000-2006 (Ε.Π.Α.Α.). 

Το πρόγραμμα θα εφαρμοστεί από τη Δ/νση Χωροτα¬ 
ξίας και Προστασίας Περιβάλλοντος συνεπικουρούμενη 
σε θέματα αρμοδιότητας τους από τις Δ/νσεις Εισροών 
Ζωικής Παραγωγής, Ζωικής Παραγωγής και ΑΠΑ και τις 
Δ/νσεις Αγροτικής Ανάπτυξης των Ν.Α των περιοχών 
εφαρμογής του προγράμματος. 

Αρμόδιοι φορείς για τις διαδικασίες έλεγχων και πλη¬ 
ρωμών είναι οι Δ/νσεις Αγροτικής Ανάπτυξης των Ν.Α., η 
Δ/νση Χωροταξίας και Προστασίας Περιβάλλοντος και ο 
Ο.Π.Ε.Κ.Ε.Π.Ε. Η Διαχειριστική Αρχή του ΕΠΑΑ είναι 
υπεύθυνη για την παρακολούθηση και την αξιολόγηση 
του προγράμματος. 

Άρθρο 2 
Σκοπός - Στόχοι 

Το πρόγραμμα στοχεύει: 

• Στη βελτίωση της φυτοκάλυψης των βοσκοτόπων 


• Στην αποκατάσταση της βιοποικιλότητας 

• Στην προστασία των βοσκοτόπων από τη διάβρωση. 

και έχει ως σκοπό την προστασία και τη βελτίωση του 

φυσικού περιβάλλοντος. 

Άρθρο 3 

Δικαιούχοι του Προγράμματος 

Δικαιούχοι του προγράμματος δύναται να κριθούν φυ¬ 
σικά ή νομικά πρόσωπα εφόσον πληρούν τις ακόλουθες 
προϋποθέσεις: 

Α. Για τα φυσικά πρόσωπα, να είναι γεωργοί νόμιμοι κά¬ 
τοχοι γεωργικής εκμετάλλευσης από τις δραστηριότητες 
της οποίας αντλούν τουλάχιστον το 25% του συνολικού 
εισοδήματος τους ή έχουν κύριο ταμείο ασφάλισης τον 
Ο.Γ.Α., και επίσης να κατέχουν νόμιμα και να εκτρέφουν 
πρόβατα ή/και αίγες ή/και βοοειδή τα τελευταία τρία χρό¬ 
νια πριν την έναρξη εφαρμογής του προγράμματος. Από 
την παραπάνω υποχρέωση εξαιρούνται οι περιπτώσεις 
διαδοχής. 

Β. Για τα νομικά πρόσωπα να είναι νόμιμοι κάτοχοι γε¬ 
ωργικής εκμετάλλευσης από την αξιοποίηση της οποίας 
αντλούν τουλάχιστον το 50% του συνολικού τους εισοδή¬ 
ματος, από τη συστατική πράξη να προκύπτει ότι η κύρια 
δραστηριότητά τους είναι η άσκηση της γεωργίας, και 
επίσης να κατέχουν νόμιμα και να εκτρέφουν πρόβατα 
ή/και αίγες ή/και βοοειδή τα τελευταία τρία χρόνια πριν 
την έναρξη εφαρμογής του προγράμματος. 

Και στις δύο περιπτώσεις Α και Β, η γεωργική εκμετάλ¬ 
λευση πρέπει να βρίσκεται στην ευρύτερη περιοχή της 
έδραςτου δικαιούχου, σύμφωνα μετο Παράρτημα I της υπ’ 
αριθ. 532/233746/3996/24.4.2003 (ΦΕΚ 538Β/5.5.2003) 
ΚΥΑ, εξαιρουμένωντων μετακινούμενων κτηνοτροφών. 

Μέρος ή το σύνολο της γεωργικής έκτασης της εκμε¬ 
τάλλευσης, συμπεριλαμβανομένων και των κοινόχρη¬ 
στων βοσκοτόπων πρέπει να βρίσκεται εντός των περιο¬ 
χών παρέμβασης, όπως αυτές αναφέρονται στο άρθρο 4 
της παρούσας. 

Στην περίπτωση που, για οποιοδήποτε λόγο (ένταξη 
στο πρόγραμμα πρόωρης συνταξιοδότησης, παραχώρη¬ 
ση της εκμετάλλευσης σε δικαιούχο του προγράμματος 
νέων αγροτών κ.λπ.), ο δικαιούχος αποχωρήσει από το 
πρόγραμμα, ο διάδοχός του υποχρεούται να συνεχίσει 
την τήρηση των δεσμεύσεων του αρχικού δικαιούχου, 
που προκύπτουν από τη σύμβαση που έχει υπογράψει και 
μέχρι τη λήξη της, αναλαμβάνοντας όλες τις σχετικές δε¬ 
σμεύσεις. 

Οι δικαιούχοι αναλαμβάνουν τις υποχρεώσεις του άρ¬ 
θρου 5 της παρούσας απόφασης. 

Άρθρο 4 

Πεδίο Εφαρμογής & Τρόπος Παρέμβασης 

Το πρόγραμμα θα εφαρμοστεί σε οικολογικά ευαίσθη¬ 
τες περιοχές και σε περιοχές που παρουσιάζουν προβλή¬ 
ματα υπερβόσκησης ή βρίσκονται σε ζώνες έντονης φυ¬ 
σικής διάβρωσης, ως εξής: 

• Περιοχές Παρέμβασης Α: Συγκεκριμένες περιοχές 
της ηπειρωτικής χώρας που ανήκουν στο δίκτυο ΝΑΤΨΒΑ 
2000, δηλαδή περιοχές κοινοτικής σημασίας/ρ30Ι σύμ¬ 
φωνα με την Οδηγία 92/43/ΕΟΚ και Ζώνες Ειδικής Προ- 
στασίας/ΒΡΑε σύμφωνα με την Οδηγία 79/409/ΕΟΚ. 

Η επιδιωκόμενη μείωση της Π.Β. θα πραγματοποιηθεί 
με αύξηση της βοσκούμενης έκτασης εκεί όπου δεν υφί- 
στανται περιοριστικές διατάξεις ως προς τη βόσκηση. Η 

εξασφάλιση της επιπλέον απαιτούμενης έκτασης για την 
εφαρμογή του προγράμματος είναι υποχρέωση του δι¬ 
καιούχου. Σε κάθε περίπτωση η αύξηση αυτή δεν πρέπει 
να δημιουργήσει πρόβλημα βοσκοφόρτωσης πέραν των 
ορίωνπου ορίζονται από τους ΚΟΓΠ ή τον αρμόδιο φορέα 
διαχείρισης για τη νέα έκταση. 

• Περιοχές Παρέμβασης Β: Νησιωτικές περιοχές όπου 
η έκταση των βοσκότοπων είναι περιορισμένη. 

Η επιδιωκόμενη μείωση της Π.Β. θα πραγματοποιηθεί 
με ανάλογη μείωση του ζωικού κεφαλαίου. Η απομάκρυν¬ 
ση από την εκμετάλλευση του απαιτούμενου κατά περί¬ 
πτωση αριθμού ζώων θα γίνει με σφαγή ή πώλησή τους 
εκτός περιοχών παρέμβασης. Τα απομακρυνθέντα ζώα 
δεν πρέπει να αντικατασταθούν από άλλα στο διάστημα 
που διαρκεί η εφαρμογή του προγράμματος. 

Οι παραπάνω περιοχές θα ορίζονται λεπτομερώς με 
απόφαση του Υπουργού Γεωργίας. 

Η επίτευξη των στόχων του προγράμματος θα γίνει σε 
κάθε περίπτωση με μείωση του προβλεπόμενου από τους 
Κώδικες Ορθής Γεωργικής Πρακτικής (ΚΟΓΠ) μεγίστου 
ορίου Πυκνότητας Βόσκησης (Π.Β.). 

Η μείωση του ανωτέρω ορίου ανέρχεται σε ποσοστό 
τουλάχιστον 20% για τις περιοχές παρέμβασης Α, αλλά η 
τελική Π.Β. σε καμία περίπτωση δεν μπορεί να είναι μι¬ 
κρότερη του ελάχιστου ορίου, όπως αυτό καθορίζεται 
από τους ΚΟΓΠ, και επιτυγχάνεται με αύξηση της βο- 
σκούμενης έκτασης βάσει επίσημης σχετικής μελέτης. 

Στις περιοχές παρέμβασης Β, η μείωση του ανωτέρω 
ορίου επιτυγχάνεται με αντίστοιχη μείωση του ζωικού κε¬ 
φαλαίου και ανέρχεται σε ποσοστό μέχρι 30% προκειμέ- 
νου για τα νησιά του Αιγαίου Πελάγους καθώς και τα νη¬ 
σιά του Ιονίου Πελάγους, χωρίς την ύπαρξη επίσημης 
σχετικής μελέτης για τον πρώτο χρόνο εφαρμογής του 
προγράμματος, πληντης Κρήτης και Εύβοιας. 

Για τη μείωση της Π.Β. στις ανωτέρω περιοχές παρέμ¬ 
βασης Βπέραντου ανωτέρω ποσοστού, καθώς και για την 
Κρήτη και την Εύβοια, απαιτείται η ύπαρξη επίσημης σχε¬ 
τικής μελέτης. 

Σε περίπτωση μη εκπόνησης μέχριτοτέλοςτου πρώτου 
χρόνου εφαρμογής του προγράμματος ή καθυστέρησης 
εκπόνησης της σχετικής μελέτης για τις περιοχές Β, οι δι¬ 
καιούχοι βάσει του άρθρου 3 της παρούσας παραμένουν 
στο πρόγραμμα με το ίδιο παραπάνω ποσοστό. 

Στις περιοχές εφαρμογής του προγράμματος όπου 
υπάρχουν πρόσφατες σχετικές μελέτες καταγραφής της 
υφιστάμενης κατάστασης των βοσκοτόπων, του ζωικού 
κεφαλαίου κλπ που έχουν συνταχθεί από το 2000 και με¬ 
τά, και έχουν γίνει επίσημα αποδεκτές από την οικεία Νο¬ 
μαρχιακή Αυτοδιοίκηση, τότε το επιδιωκόμενο ποσοστό 
μείωσης της Π.Β. θα καθορίζεται με απόφαση του Υπουρ¬ 
γού Γεωργίας, ύστερα από πρόταση της οικείας Δ/νσης 
Αγροτικής Ανάπτυξης, βάσει της αντίστοιχης μελέτης. 

Στην περίπτωση Δημοτικών ή Κοινοτικών βοσκοτόπων, 
ο Δήμος ή η Κοινότητα δεσμεύεται να μην αντικαθιστά τα 
ζώα που απομακρύνονται λόγω εφαρμογής του προ¬ 
γράμματος με άλλα ζώα. 

Γιατην εφαρμογή του προγράμματος απαιτείται η συναί¬ 
νεση των οικείων Οργανισμών Τοπικής Αυτοδιοίκησης 
(ΟΤΑ) α’ βαθμού, οι οποίοι πρέπει, πριν την έναρξη εφαρ¬ 
μογής του στην περιοχή τους, να αποδέχονται με απόφαση 
τους την ένταξη των βοσκοτόπων στο σύστημα διαχείρισης 
του παρόντος προγράμματος, χορηγώντας 5ετη παραχω¬ 
ρητήρια χρήσης των κοινόχρηστων βοσκοτόπων που ανή¬ 


κουν στους ΟΤΑ ή ενοικιαστήρια συμβόλαια πενταετούς 
διάρκειας στους δικαιούχους του προγράμματος. Σε περί¬ 
πτωση διαδοχής, ο ΟΤΑ α’ βαθμού είναι υποχρεωμένος να 
ανανεώνει τη σύ μβαση τουλάχιστον για το υπόλοιπο χρόνο 
μέχρι τη λήξη της δέσμευσης του δικαιούχου. Στις συμβά¬ 
σεις αυτές θα αναγράφεται η συνολική έκταση του βοσκο¬ 
τόπου και η έκταση ή το ποσοστό αυτής που αντιστοιχεί σε 
κάθε δικαιούχο.μισθωτή σύμφωνα με το ΟΣΔΕ. 

Άρθρο 5 

Δεσμεύσεις των δικαιούχων 

Οι δικαιούχοι του προγράμματος αναλαμβάνουν τις πα¬ 
ρακάτω δεσμεύσεις: 

Α. Γ ενικές Δεσμεύσεις 

• Να διαθέτουν βοσκότοπους (ιδιόκτητους, μισθωμέ¬ 
νους και λοιπά). 

• Να παραμείνουν στο πρόγραμμα πέντε (5) έτη. 

• Να εντάσσουν στο πρόγραμμα το σύνολο της εκμε¬ 
τάλλευσής τους εφόσον είναι επιλέξιμο στα πλαίσια του 
προγράμματος (οι στόχοι όμως του προγράμματος αφο¬ 
ρούν το σύνολο του ζωικού κεφαλαίου). 

• Να τηρούν τους Κ.Ο.Γ.Π. στο σύνολο της εκμετάλ¬ 
λευσής τους. 

• Να τηρούν Σχέδιο Περιβαλλοντικής Διαχείρισης 
(ΣΠΔ) που έχει συνταχθεί από γεωπόνο - σύμβουλο σε συ¬ 
νεργασία με το δικαιούχο. 

• Να τηρούν Αγροπεριβαλλοντικό Φάκελο (ΑΦ) σε όλη 
τη διάρκεια της δέσμευσης με στοιχεία και παραστατικά 
(Αποδεικτικά νόμιμης κατοχής και χρήσης των εκτάσεων, 
αίτηση ένταξης, παραστατικά πώλησης ή σφαγής, πρα¬ 
κτικά ελέγχων κ.λπ.). 

• Να αποδέχονται και να διευκολύνουν την πραγματο¬ 
ποίηση των ελέγχων από τις αρμόδιες υπηρεσίες και τα 
κοινοτικά όργανα. 

• Να τηρούν την εθνική και κοινοτική νομοθεσία. 

• Να υποβάλουν κατ’ έτος αίτηση πληρωμής μετά απα¬ 
ραίτητα στοιχεία σύμφωνα μεταπροβλεπόμενα στην ΚΥΑ 
υπ. αρ. 523/126710/13.3.2003 (ΦΕΚ336Β/20.3.2003). 

Β. Ειδικές Δεσμεύσεις 

Β1. Περιοχές Παρέμβασης Α 

• ΝατηρούνΠ.Β. όπως εντάχθηκαν στο πρόγραμμα και 
σύμφωνα με το άρθρο 4 της παρούσας απόφασης 

• Να μη προβαίνουν σε άροση των βοσκοτόπων. 

• Να μη χρησιμοποιούν μυκητοκτόνα και εντομοκτόνα. 

• Να διατηρούν σε καλή κατάσταση τα φυσικά στοιχεία 
(συστάδες δένδρων ή θάμνων, φυτοφράκτες κ.λπ.) 

• Να διατηρούν προαιρετικά τον ελληνικό ποιμενικό 
σκύλο, ως φύλακα των κοπαδιών, ιδίως σε περιοχές όπου 
προστατεύεται ο λύκος και η αρκούδα. 

Β2. Περιοχές Παρέμβασης Β 

• Νατηρούν Π.Β. όπως εντάχθηκαν στο πρόγραμμα και 
σύμφωνα με το άρθρο 4 της παρούσας απόφασης. 

• Να μειώσουν τον αριθμό των ζώων με σφαγή ή πώλη¬ 
ση εκτός περιοχών παρέμβασης. 

• Να μην προβαίνουν σε άροση των βοσκοτόπων. 

• Να μη χρησιμοποιούν μυκητοκτόνα και εντομοκτόνα. 

• Να διατηρούν σε καλή κατάσταση τα φυσικά στοιχεία 
(συστάδες δένδρων ή θάμνων, φυτοφράκτες κ.λπ.). 

Άρθρο 6 

Συσσώρευση δεσμεύσεων 

Ένταξη των δικαιούχων σε άλλο αγροπεριβαλλοντικό 
πρόγραμμα και επομένως συσσώρευση δεσμεύσεων εί- 

ναι δυνατή για δράσεις που μπορούν να συνδυαστούν 
και μέχρι μεγίστη ενίσχυση όπως ορίζεται στο παράρ¬ 
τημα του Καν. (ΕΚ) 1257/99 του Συμβουλίου. Συγκεκρι¬ 
μένα το πρόγραμμα της «εκτατικοποίησης της κτηνο¬ 
τροφίας» είναι συμπληρωματικό του προγράμματος 
της «Βιολογικής κτηνοτροφίας» σε κάθε περίπτωση, και 
του προγράμματος των «Απειλούμενων με εγκατάλειψη 
φυλών αγροτικών ζώων» μόνο για τις περιοχές παρέμ¬ 
βασης Α. 

Δεν μπορούν να αναληφθούν γεωργοπεριβαλλοντικές 
δεσμεύσεις για εκτάσεις που έχουν ενταχθεί στον Άξονα 
4 (Δασώσεις Γεωργικών Εκτάσεων), ενώ είναι δυνατή η 
ανάληψη δεσμεύσεων στα πλαίσια των λοιπών καθεστώ¬ 
των του Καν. (ΕΚ) 1257/99 (εξισωτική αποζημίωση, επεν¬ 
δύσεις στις γεωργικές εκμεταλλεύσεις) σε γεωργικές εκ¬ 
μεταλλεύσεις που έχουν ενταχθεί σε γεωργοπεριβαλλο- 
ντικό πρόγραμμα, εφόσον τηρούνται οι δεσμεύσεις του 
τελευταίου. 

Άρθρο 7 

Προϋπολογισμός 

Το ποσό της προϋπολογισθείσας δημόσιας δαπάνης 
(κοινοτικής και εθνικής συμμετοχής) κατά την περίοδο 
εφαρμογής του προγράμματος, στο πλαίσιο του 
Ε.Π.Α.Α. 2000.2006, ανέρχεται σε 36,1 εκατ. €. Το ποσό 
αυτό θα βαρύνει τον Τακτικό Προϋπολογισμό του 
Υπουργείου Γεωργίας (ΚΑΕ 5323). Το 75% της δημό¬ 
σιας δαπάνης προέρχεται από το Ευρωπαϊκό Γεωργικό 
Ταμείο Προσανατολισμού και Εγγυήσεων . Τμήμα Εγ¬ 
γυήσεων. 

Επιπλέοντου παραπάνω ποσού, απαιτούνται δαπάνες οι 
οποίες θα καλυφθούν από τον Τακτικό Προϋπολογισμό 
του Υπουργείου Γεωργίας (ΚΑΕ 5323) και θα καθορίζονται 
ετησίως με Κοινή Υπουργική Απόφαση. Γιατο έτος 2003 οι 
δαπάνες καλύπτονται από την 523/126710/13.3.2003 ΚΥΑ 
και δεν μπορούν να ξεπεράσουν το ποσό των 1.113.900 € 
που προβλέπεται για το σύνολο των αγροπεριβαλλοντι- 
κών μέτρων. 

Τα ποσά αυτά αφορούν: 

• Την κάλυψη των εξόδων προμήθειας γραφικών, εκτυ- 
πωτικών και λοιπών υλικών αναγκαίων για την υλοποίηση 
του προγράμματος 

• Την κάλυψη των εξόδων κινήσεων του προσωπικού 
των φορέων εφαρμογής του προγράμματος 

• Την αμοιβή των Επιτροπών εξακρίβωσης των προϋ¬ 
ποθέσεων χορήγησης των ενισχύσεων, ελέγχου κ.λπ. 

Άρθρο 8 

Ενισχύσεις των δικαιούχων ανά περιοχή παρέμβασης 

Ο υπολογισμός των ενισχύσεων των δικαιούχων έγινε 
με βάση την απώλεια εισοδήματος και τις πρόσθετες δα¬ 
πάνες που προκύπτουν από την εφαρμογή του προγράμ¬ 
ματος (εκπόνηση Σ.Π.Δ., διατήρηση ποιμενικού σκύλου 
όπου απαιτείται κλπ.), καθώς επίσης και το οικονομικό κί¬ 
νητρο (πριμ). Η απώλεια εισοδήματος εξαρτάται από την 
καταβολή ενισχύσεων σε μειονεκτικές περιοχές στο πλαί¬ 
σιο του Καν. 1257/99 και από την καταβολή ενισχύσεων 
επιλέξιμων από την Κ.Ο.Α. στον τομέα του προβείου και 
αιγείου κρέατος. 

Η ενίσχυση αφορά στο σύνολο του επιλέξιμου ζωικού 
κεφαλαίου και μετατρέπεται σε ενίσχυση ανά εκτάριο 
(Τιει), λαμβάνοντας υπόψη την εκάστοτε εφαρμοζόμενη 
Π.Β. 


Περιοχές Παρέμβασης Α 

Είδος δράσης: Μείωση Πυκνότητας Βόσκησης με αύ¬ 
ξηση βοσκούμενης έκτασης. 

Περιοχή παρέμβασης: Συγκεκριμένες περιοχές της 
ηπειρωτικής χώρας. Ειδικότερα σε περιοχές δικτύου 
ΝΑΤυΒΑ 2000 και σε ζώνες διάβρωσης 1 . 

Επιλέξιμα ζώα: α) Αίγες β) Πρόβατα γ) Βοοειδή 

Ύψος ενισχύσεων: Μέχρι 320 € ανά εκτάριο επιπλέον 
αξιοποιούμενου βοσκότοπου. Επίσης για κάθε Ελληνικό 
ποιμενικό σκύλο ανάλογα προς τις ανάγκες του κοπαδιού 
κατά περίπτωση δίνονται έως 88 € ανά έτος. 

Περιοχές Παρέμβασης Β 

Είδος δράσης: Μείωση Πυκνότητας Βόσκησης με μείω¬ 
ση ζωικού κεφαλαίου (στο πρόγραμμα εντάσσονται μόνο 
ενήλικα θηλυκά αναπαραγωγά ζώα). 

Περιοχή παρέμβασης: Νησιωτικές περιοχές. Προτεραι¬ 
ότητα σε περιοχές δικτύου ΝΑΤυΒΑ 2000 και σε ζώνες 
διάβρωσης 1 

Επιλέξιμα ζώα: α) Αίγες β) Πρόβατα 

Ύψος ενισχύσεων: Μέχρι 450 € ανά εκτάριο αξιοποιού- 
μενου βοσκότοπου. 

Προβατοτροφία 

Για κάθε πρόβατο για το οποίο υπάρχει αντίστοιχο δι¬ 
καίωμα στην πριμοδότηση των επιλέξιμων προβατίνων 
καιτο οποίο απομακρύνεται από την εκμετάλλευση 65,4 € 
ανά έτος. 

Γ ια κάθε άλλο πρόβατο που απομακρύνεται από την εκ¬ 
μετάλλευση 35,5 € ανά έτος. 

Αιγοτροφία 

Για κάθε αίγα για την οποία υπάρχει αντίστοιχο δικαίω¬ 
μα στην πριμοδότηση των επιλέξιμων αιγών και το οποίο 
απομακρύνεται από την εκμετάλλευση 60,5 € ανά έτος. 

Γ ια κάθε άλλη αίγα που απομακρύνεται από την εκμε¬ 
τάλλευση 30,4 € ανά έτος. 

Το ύψος της ενίσχυσης θα υπολογίζεται κατά περίπτω¬ 
ση ανά εκτάριο με βάση την αρχική και την τελική πυκνό¬ 
τητα βόσκησης. 

Άρθρο 9 

Υποβολή Αιτήσεων Ένταξης 

Οι αιτήσεις υποβάλλονται μία φορά εντός καθορισμέ¬ 
νης χρονικής περιόδου κατά τη διάρκεια του έτους, η 
οποία καθορίζεται με απόφαση του Υπουργού Γ εωργίας, 
στις Δ/νσεις Αγροτικής Ανάπτυξης των οικείων Ν.Α., και η 
ημερομηνία ανάληψης των υποχρεώσεωντου δικαιούχου 
ξεκινά από την ημερομηνία υπογραφήςτης σχετικής σύμ¬ 
βασης, μεταξύ αυτού και της οικείας Δ/νσης Αγροτικής 
Ανάπτυξης. 

Άρθρο 10 

Κριτήρια αξιολόγησης - επιλεξιμότητας 
υποψήφιων δικαιούχων 

Γ ια την αντικειμενική επιλογή των νέων δικαιούχων ενί¬ 
σχυσης θεσπίζονται τα παρακάτω κριτήρια επιλεξιμότητας 
βάσει των οποίων θα γίνεται η ένταξή τους στο πρόγραμμα: 

α. Παραδεκτό της πρότασης 

Στα πλαίσια των κριτηρίων της ομάδας αυτής εξετάζε¬ 
ται η εμπρόθεσμη υποβολή της πρότασης καθώς και η 
πληρότητα του φακέλου υποψηφιότητας. 

1 Φαινόμενα διάβρωσης εμφανίζονται σε όλη τη χώρα, αλλά εντονότερα 
στην περιοχή της Θεσσαλίας, στη Κρήτη, στη Πελοπόνησο και στα νησιά 
του Αιγαίου 

β. Συμβατότητα και κανονικότητα της πρότασης 

Στα πλαίσια των κριτηρίων της ομάδας αυτής εξετάζε¬ 
ται η συμβατότητα της πρότασης με τους στρατηγικούς 
στόχους του προγράμματος (αρθρ. 2 της παρούσας), με 
τους όρους και προϋποθέσεις στο πρόσωπο του υποψή¬ 
φιου δικαιούχου (αρθρ. 3 της παρούσας) και της υπό εξέ¬ 
ταση εκμετάλλευσης και ιδίως σε ότι αφορά την ιδιότητα 
του δικαιούχου, τον γεωργικό χαρακτήρα της υπό ένταξη 
έκτασης, την ένταξή της στο δίκτυο ΝΑΤΙΙΒΑ 2000, την 
ύπαρξη ειδικών περιβαλλοντικών συνθηκών κ.ο.κ. Επίσης 
εξετάζεται η επιλεξιμότητα των προβλεπόμενων παρεμ¬ 
βάσεων, καθώς και η τήρηση των διατάξεων της Κοινοτι¬ 
κής και Εθνικής Νομοθεσίας. 

γ. Προσθετικότητα της πρότασης 

Τα κριτήρια της ομάδας αυτής διακρίνονται στις ακό¬ 
λουθες κατηγορίες: 

• Περιβαλλοντικά 

• Αναπτυξιακά 

• Κοινωνικά: Άρση απομόνωσης - Άρση ανισοτήτων 

Η βαρύτητα των κριτηρίων προκύπτει με βαθμολόγηση 
των εν λόγω κριτηρίων με αντίστοιχους συντελεστές βα¬ 
ρύτητας. Με βάση τη συνολική βαθμολογία γίνεται η κα¬ 
τάταξη των υποψηφίων. Οι συντελεστές βαρύτητας των 
κριτηρίων θα καθοριστούν με απόφαση του Υπουργού Γε- 
ωργίας. 

Η αξιολόγηση συμπληρώνεται με το πόρισμα της Γνω- 
μοδοτικής Επιτροπής του άρθρου 11 της παρούσας (ση¬ 
μείου 6). 

Άρθρο 11 

Διαδικασία ένταξης 

Η ένταξη των υποψηφίων στο πρόγραμμα γίνεται σύμ¬ 
φωνα με την ακόλουθη διαδικασία: 

1) Δημοσιοποίηση του προγράμματος 

Η Δημοσιοποίηση συνίσταται στην ενημέρωση του 
αγροτικού πληθυσμού και ιδίως των εν δυνάμει δικαιού¬ 
χων με όλα τα δυνατά μέσα. Η Δημοσιοποίηση γίνεται με 
ευθύνη της Διαχειριστικής Αρχής του ΕΠΑΑ σε συνεργα¬ 
σία με τη Δ/νση Χωροταξίας και Προστασίας Περιβάλλο¬ 
ντος, τη Γεν. Δ/νση Ζωικής Παραγωγής της Κεντρικής 
Υπηρεσίας του Υπουργείου Γεωργίας και τις Δ/νσεις 
Αγροτικής Ανάπτυξης των ΝΑ κατά περίπτωση. 

2) Πρόσκληση Εκδήλωσης Ενδιαφέροντος 

Στην πρόσκληση εκδήλωσης ενδιαφέροντος θα αναφέ- 
ρονται οι όροι και προϋποθέσεις του προγράμματος, τα 
κριτήρια επιλεξιμότητας, τα απαραίτητα δικαιολογητικά, 
η καταληκτική ημερομηνία υποβολής, καθώς και οι υπη¬ 
ρεσίες που θα μπορούν οι ενδιαφερόμενοι να ζητούν πρό¬ 
σθετες πληροφορίες και να παραλαμβάνουν το έντυπο 
υλικό. 

3) Υποβολή Φακέλων υποψηφιότητας 

Οι ενδιαφερόμενοι που επιθυμούν να ενταχθούν στο 
πρόγραμμα, υποβάλλουν στο φορέα του άρθρου 9 της 
παρούσας, και εντός των χρονικών ορίων που ορίζονται 
στην πρόσκληση εκδήλωσης ενδιαφέροντος, φάκελο 
υποψηφιότητας που περιέχει τα ακόλουθα δικαιολογητι- 
κά: 

• Αίτηση Ένταξης. 

• Υπεύθυνη Δήλωση του Ν. 1599/1986 με στοιχεία που 
θα καθοριστούν στην απόφαση του Υπουργού Γεωργίας. 

• Δικαιολογητικά των όρων και προϋποθέσεων νόμιμης 
κατοχής ή/και χρήσης της εκμετάλλευσης, όπως ορίζο¬ 
νται στην Απόφαση Εφαρμογής ή τις εγκυκλίους. 


• Λοιπά πιστοποιητικά που βεβαιώνουν τις ιδιότητες 
που τυχόν επικαλείται ο εν δυνάμει δικαιούχος (π.χ δικαι¬ 
ούχος σε άλλα αγροπεριβαλλοντικά προγράμματα, νέος 
αγρότης κ.λπ). 

• Σχέδιο Περιβαλλοντικής Διαχείρισης (ΣΠΔ) 

Το ΣΠΔ αποτελεί ένα δετές σχέδιο το οποίο περιγράφει 
την υφιστάμενη κατάσταση της εκμετάλλευσης, τους 
στόχους της περιβαλλοντικής διαχείρισης και τη στρατη¬ 
γική επίτευξής τους. Συντάσσεται από γεωπόνο, μέλος 
του ΓΕΩΤΕΕ και συνοδεύεται απότοπογραφικό σκαρίφη¬ 
μα της ευρύτερης περιοχής στην οποία εντάσσονται τα 
αγροτεμάχια. 

• Αντίγραφο αίτησης. δήλωσης στο ΟΣΔΕ (Ολοκληρω¬ 
μένο Σύστημα Διαχείρισης και Ελέγχου). 

4) Προενταξιακός έλεγχος 

• Διοικητικός έλεγχος. Για το 100% των φακέλων υπο¬ 
ψηφιότητας ελέγχονται τα ακόλουθα σημεία: 

- Πληρότητα του φακέλου. Για φακέλους υποψηφιότη¬ 
τας που δεν εμφανίζουν πληρότητα θα ζητείται από τους 
υποψηφίους εγγράφως η συμπλήρωσή τους. Εφόσον η 
συμπλήρωση των Φακέλων δεν πραγματοποιηθεί εντός 
10 εργάσιμων ημερών ο φάκελος θα απορρίπτεται. 

- Διασταύρωση στοιχείων με άλλα καθεστώτα, όσον 
αφορά τους βοσκότοπους και τον αριθμό και το είδος των 
ζώων, μέσω του Ολοκληρωμένου Συστήματος Διαχείρι¬ 
σης και Ελέγχου (ΟΣΔΕ), με άλλα αγροπεριβαλλοντικά 
προγράμματα του Άξονα 3, και με τα προγράμματα πρό¬ 
ωρης συνταξιοδότησης και δασώσεων. 

- Έλεγχος των κριτηρίων αξιολόγησης.επιλεξιμότητας. 
Πρέπει να πληρούνται όλα τα κριτήρια επιλεξιμότητας. Σε 
διαφορετική περίπτωση ο φάκελος απορρίπτεται. 

• Επιτόπιος έλεγχος 

Ο επιτόπιος έλεγχος πραγματοποιείται σε αντιπροσω¬ 
πευτικό δείγμα τουλάχιστον 5% του συνόλου των υποψη¬ 
φίων, ενώ σε περιπτώσεις αμφιβολιών ή καταγγελιών το 
ποσοστό αυτό δύναται να αυξηθεί. Σε περίπτωση αποκλί¬ 
σεων μεταξύ δηλωθέντων και διαπιστωθέντων στοιχείων 
σε σημαντικό αριθμό αιτήσεων, το δείγμα αυξάνεται κατά 
περίπτωση. Μετά την ολοκλήρωση του ελέγχου συμπλη- 
ρώνεταιτο σχετικό φύλλοπροενταξιακού ελέγχου (οΓιβοίκ 
ΙίεΙ) για κάθε ενδιαφερόμενο. 

5) Αξιολόγηση (απόφαση ένταξης - απόρριψης) 

Η αξιολόγηση πραγματοποιείται από Γεωτεχνικό που 
ορίζεται από τον προϊστάμενο της Δ/νσης Αγροτικής Ανά¬ 
πτυξης της οικείας Ν.Α. και θα πρέπει να έχει ολοκληρω¬ 
θεί το αργότερο σε 30 εργάσιμες ημέρες από την κατα¬ 
ληκτική ημερομηνία υποβολής των φακέλων ή την ημερο¬ 
μηνία συμπλήρωσης του φακέλου σε περίπτωση μη 
πληρότητας. 

6) Γνωμοδοτική Επιτροπή 

Με απόφαση του οικείου Νομάρχη, μετά από εισήγηση 
του προϊσταμένου της Δ/νσης Αγροτικής Ανάπτυξης, συ¬ 
γκροτείται σε κάθε Ν.Α. Τριμελής Γ νωμοδοτική Επιτροπή 
αποτελούμενη: 

• Από Γεωπόνο ειδικό κατά προτίμηση σε θέματα φυσι¬ 
κού ή/και αγροτικού περιβάλλοντος υπάλληλο της 
Δ/νσης Αγροτικής Ανάπτυξης της Ν.Α., ως πρόεδρο με 
τον αναπληρωτή του. 

• Από Γ εωπόνο κατά προτίμηση ζωικής παραγωγής ως 
μέλος με τον αναπληρωτή του. 

• Από Τοπογράφο Μηχανικό ή Δασολόγο ως μέλος με 
τον αναπληρωτή του. 

Στις συνεδριάσεις της Επιτροπής δύνανται να συμμετέ- 

χουν χωρίς δικαίωμα ψήφου εκπρόσωποι των φορέων και 
μη κυβερνητικών οργανώσεων του Νομού. 

Έργο της Επιτροπής θα είναι: 

• Ο έλεγχος της τήρησης της διαδικασίας προενταξια- 
κού ελέγχου και αξιολόγησης. 

• Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο και ιδίως για την επι¬ 
βεβαίωση της επιλεξιμότητας των εκτάσεων και την επι¬ 
βεβαίωση της μη ενίσχυσης των ιδίων παρεμβάσεων από 
άλλα καθεστώτα ή/και σε άλλους δικαιούχους. 

• Η σύνταξη πρακτικού το οποίο θα υπογράφεται από 
τα μέλη της επιτροπής και θα θεωρείται από τον προϊστά¬ 
μενο της Διεύθυνσης Αγροτικής Ανάπτυξης της Ν.Α.μετά 
από πρόσκληση του Προέδρου της. Το έργο της Γνωμο- 
δοτικής Επιτροπής θα πρέπει να έχει ολοκληρωθεί το αρ¬ 
γότερο σε 10 εργάσιμες ημέρες από την ημερομηνία πε- 
ράτωσης της αξιολόγησης κατά περίπτωση. 

7) Δημοσιοποίηση των Καταστάσεων 

Το πρακτικό με τις καταστάσεις των εν δυνάμει δικαιού¬ 
χων με τη σαφή ένδειξη ότι η οριστική τους κρίση θα γίνει 
με βάση τις διαδικασίες των παρ. 8 και 9 του παρόντος άρ¬ 
θρου, καθώς και οι καταστάσεις των απορριπτόμενων, 
δημοσιοποιούνται με ευθύνη της αντίστοιχης Διεύθυνσης 
Αγροτικής Ανάπτυξης στην τοπική κοινωνία (ΜΜΕ, θυρο- 
κόλληση για ένα 10ημερο στα Δημοτικά και Κοινοτικά κα¬ 
ταστήματα κ.λπ). 

8) Προσφυγή 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός 20ημέρου από την ημερομηνία της 
πρώτης δημοσιοποίησης των καταστάσεων, να υποβάλ¬ 
λει προσφυγή κατά των αποφάσεων της Γνωμοδοτικής 
Επιτροπής, προβάλλοντας σε αυτή τους λόγους και προ¬ 
σκομίζοντας τα απαραίτητα παραστατικά που τους απο- 
δεικνύουν. Οι προσφυγές υποβάλλονται στην αντίστοιχη 
Διεύθυνση Αγροτικής Ανάπτυξης και εξετάζονται απότρι- 
μελείς επιτροπές που συγκροτούνται κατά νομό από το 
Γενικό Γραμματέατης αντίστοιχης περιφέρειας. Οι εν λό¬ 
γω επιτροπές γνωμοδοτούν επί των ενστάσεων το αργό¬ 
τερο εντός δέκα ημερών απ' τη λήξη της περιόδου υπο¬ 
βολής των ενστάσεων και υποβάλλουν τα πορίσματά 
τους στις αντίστοιχες Διευθύνσεις Αγροτικής Ανάπτυξης. 

9) Ένταξη - Απόρριψη 

Με ευθύνη του αρμόδιου Διευθυντή Αγροτικής Ανάπτυ¬ 
ξης καταρτίζεται ο τελικός πίνακας δικαιούχων προς 
ένταξη, σύμφωνα με τις αποφάσεις της γνωμοδοτικής 
επιτροπής και τις αποφάσεις της επιτροπής που εξέτασε 
τις ενστάσεις, ο οποίος αποστέλλεται, μαζί με τα πρακτι¬ 
κά των ως άνω επιτροπών, με εισηγητικό σημείωμα στη 
Διεύθυνση Χωροταξίας και Προστασίας Περιβάλλοντος. 
Η ένταξη ή απόρριψη γίνεται με εισήγηση της Διεύθυνσης 
Χωροταξίας και Προστασίας Περιβάλλοντος που υπο¬ 
βάλλεται εντός 15 ημερών και έκδοση υπουργικής από¬ 
φασης. Η εν λόγω απόφαση μετά την υπογραφή της, δια¬ 
βιβάζεται στις αρμόδιες Διευθύνσεις Αγροτικής Ανάπτυ¬ 
ξης, οι οποίες θα προχωρήσουν στην κοινοποίησή της 
στους ενδιαφερομένους. 

10) Σύμβαση 

Οι ενδιαφερόμενοι, οι οποίοι περιλαμβάνονται στην τε¬ 
λική κατάσταση των δικαιούχων θα πρέπει να προσέλ- 
θουν στην αρμόδια Δ/νση Αγροτικής Ανάπτυξης εντός 10 
εργάσιμων ημερών από την ημερομηνία κοινοποίησης 
της απόφασης της παρ. 9 για να υπογράψουν τη σχετική 
σύμβαση. Οι συμβάσεις σε κάθε περίπτωση υπογράφο¬ 


νται σε τέσσερα αντίγραφα τα οποία και διατίθενται ως 
ακολούθως: 

- στον ενδιαφερόμενο 

- στο φάκελο του ενδιαφερομένου (Δ/νση Αγροτικής 
Ανάπτυξης οικείας Ν.Α.) 

- στη Δ/νση Χωροταξίας & Προστασίας Περιβάλλοντος 

-στην Διαχειριστική Αρχή του Ε.Π.Α.Α. 

Η μη προσέλευση του δικαιούχου για την υπογραφή της 
σύμβασης εντός του χρονικού διαστήματος που ορίζεται 
στην παρούσα παράγραφο συνεπάγεται μη ένταξή του 
στο πρόγραμμα, εξαιρουμένων των περιπτώσεων ανωτέ- 
ρας βίας. 

11) Τήρηση στοιχείων 

Για κάθε ενδιαφερόμενο (δικαιούχο ή απορριπτόμενο) 
τηρείται στη Δ/νση Αγροτικής Ανάπτυξης της αρμόδιας 
Ν.Α. ενιαίος περιβαλλοντικός φάκελος με άλατα παραστα¬ 
τικά που τον αφορούν. Αντίγραφα των στοιχείων των φα¬ 
κέλων χορηγούνται στις κατά περίπτωση αρμόδιες αρχές 
εφαρμογής, ελέγχων κλπ., εφόσον ζητηθούν από αυτές. 

Άρθρο 12 

Διαδικασία πληρωμών και ελέγχων 

Η διαδικασία των πληρωμών και ελέγχων του προγράμ¬ 
ματος καθορίζεται με την 523/126710/13.3.2003 (ΦΕΚ 
336Β/20.3.2003) Κοινή Υπουργική Απόφαση των Υπουρ¬ 
γών Γεωργίας, Οικονομίας και Οικονομικών και Εσωτερι¬ 
κών και Δημόσιας Διοίκησης περί «Διαδικασίας και Τρό¬ 
που πληρωμής των αγροπεριβαλλοντικών μέτρων του 
ΕΠΑΑ 2000-2006 - Καν(ΕΚ) 1257/99». 

Επιπλέον ορίζεται ότι μέχρι την έναρξη της μηχανογρα¬ 
φικής υποστήριξης του προγράμματος και την έκδοση 
μηχ/κού δείγματος βάσει ανάλυσης κινδύνου, όπως περι- 
γράφεται στο άρθρο 4 της προαναφερθείσας ΚΥΑ, η επι¬ 
λογή του δείγματος θα πραγματοποιείται με βάση τα κρι¬ 
τήρια που αναφέρονται παρακάτω και σε ποσοστό 20% 
για το Ιο, 2ο, 4ο κριτήριο, 15%γιατο3ο και 25% για το τυ¬ 
χαίο δείγμα. 

Για ιδιαίτερες περιπτώσεις όπως καταγγελίες, υπόνοι¬ 
ες για απάτη κ.λπ. οι έλεγχοι γίνονται πέραν του δείγμα¬ 
τος. 

Κριτήρια επιλογής δείγματος 

Σύμφωνα με τον Καν. (ΕΚ) 2419/2001 τα κριτήρια επιλο¬ 
γής του δείγματος είναι: 

1. Το ύψος του ποσού της ενίσχυσης. 

2. Το μέγεθος της γεωργικής εκμετάλλεύσης του δικαι¬ 
ούχου. 

3. Οι μεταβολές από το προηγούμενο έτος. 

4. Οι διαπιστώσεις των ελέγχων προηγουμένων ετών. 

Γιατην εξασφάλιση της αντιπροσωπευτικότητας επιλέ¬ 
γεται τυχαίο ποσοστό 25% του ελάχιστου αριθμού των δι¬ 
καιούχων που θα υποβληθούν σε επιτόπιο έλεγχο. 

Οι Ν.Α. τηρούν αρχείο με τους λόγους για την επιλογή 
των δικαιούχων για επιτόπιο έλεγχο. 

Λεπτομέρειες όσον αφορά τις πληρωμές και τους ελέγ¬ 
χους για το παρόν πρόγραμμα καθορίζονται με απόφαση 
του Υπουργού Γεωργίας. 

Άρθρο 13 

Κυρώσεις 

1. Προκειμένου περί διαφορών μεταξύ δηλωθέντων και 
πιστοποιηθέντων αριθμών ζώων ή/και δηλωθείσας έκτα¬ 
σης βοσκοτόπου που ελέγχονται μέσω ΟΣΔΕ, ισχύουν οι 
κυρώσεις του ΟΣΔΕ. 

2. Σε περιπτώσεις παράβασης των ΚΟΓΠ ισχύουν οι 
αντίστοιχες κυρώσεις που προβλέπονται στη σχετική 
απόφαση. 

3. Δικαιούχοι που δηλώνουν ψευδή στοιχεία ή προσπα¬ 
θούν να παραπλανήσουν τις αρμόδιες για την εφαρμογή 
του προγράμματος αρχές: 

- Αποβάλλονται από το πρόγραμμα. 

- Τυχόν καταβληθέντα ποσά αναζητούνται ως αχρεω- 
στήτως καταβληθέντα. 

- Αποκλείονται από το σύνολο των μέτρων του Άξονα 3 
τουλάχιστον για δύο έτη. 

4. Δικαιούχοι που δηλώνουν ανακριβή στοιχεία, χωρίς 
πρόθεση να παραπλανήσουν τις αρμόδιες αρχές, απο¬ 
κλείονται για το εξεταζόμενο έτος από όλα τα μέτρα του 
Άξονα 3 του ΕΠΑΑ. 

5. Δικαιούχοι οι οποίοι διακόπτουν το πρόγραμμα πριν 
τη λήξη των συμβατικών τους υποχρεώσεων: 

- Αποβάλλονται από το πρόγραμμα 

- Τυχόν καταβληθέντα ποσά αναζητούνται ως αχρεω- 
στήτως καταβληθέντα. 

6. Σε περίπτωση άροσης των βοσκότοπων ή χρήσης μυ- 
κητοκτόνων και εντομοκτόνων ή μη διατήρησης των φυ¬ 
σικών στοιχείων σε καλή κατάσταση τότε επιβάλλεται κύ¬ 
ρωση 5% επί του συνόλου της ενίσχυσης και σε περίπτω¬ 
ση υποτροπής το ποσοστό αυξάνεται σε 10%. 

7. Οι δικαιούχοι θα αποβάλλονται από το πρόγραμμα σε 
περίπτωση επανειλημμένης άρνησης ή κωλυσιεργίας σε 
ότι αφορά τη διενέργεια ελέγχων και αδυναμία συνεργα¬ 
σίας με Εθνικά και Κοινοτικά ελεγκτικά όργανα. Τυχόν κα¬ 
ταβληθέντα έως τότε ποσά αναζητούνται ως αχρεωστή- 
τως καταβληθέντα. 

8. Σε περίπτωση μη τήρησης ή ελλιπούς τήρησης του 
Αγροπεριβαλλοντικού Φακέλου του άρθρου 5 της πα¬ 
ρούσας επιβάλλεται κύρωση 5% επί του συνόλου της ενί¬ 
σχυσης. Επανάληψη της μη τήρησης της δέσμευσης για 
δεύτερο συνεχόμενο έτος συνεπάγεται κύρωση 10% επί 
του συνόλου της ενίσχυσης για το εν λόγο έτος. Επανά¬ 
ληψη πέραν της δεύτερης φοράς συνεπάγεται αποβολή 
από το πρόγραμμα και τυχόν καταβληθέντα ποσά αναζη- 
τούνται ως αχρεωστήτως καταβληθέντα. 

9. Το Δημόσιο έχει το δικαίωμα να διακόψει μονομερώς 
τη σύμβαση με το δικαιούχο, αν σε διάστημα δύο χρόνων 
διαπιστώσει κατ’ επανάληψη αδυναμία συμμόρφωσης 
του δικαιούχου, με υπαιτιότητα του τελευταίου. 

10. Το άθροισμα του ποσού που προκύπτει από την επι¬ 
βολή κυρώσεων των παραγράφων 1,2, 6 και 8 του παρό¬ 
ντος άρθρου, σε καμία περίπτωση δεν θα υπερβαίνει το 
100 % του ποσού ενίσχυσης για το έτος πληρωμής, το 
οποίο αφορούν οι κυρώσεις. 

Οι δικαιούχοι απαλλάσσονται των υποχρεώσεων που 
έχουν αναλάβει εφόσον: 

- Συντρέχουν λόγοι ανώτερης βίας, σύμφωνα με το αρ. 
14 της παρούσας, εκ των οποίων προκύπτει ότι δεν είναι 
δυνατή η συνέχιση της παραμονής στο πρόγραμμα ή 

- Μεταβιβάσουν την εκμετάλλευση τους σε διάδοχο ο 
οποίος θα αναλάβει την συνέχιση της τήρησης των συμ¬ 
βατικών υποχρεώσεων του δικαιούχου ή 


- Μετατρέψουν, μετά από έγκριση, την αναληφθείσα 
υποχρέωση σε άλλη τουλάχιστον ισοδύναμου περιβαλ¬ 
λοντικού αποτελέσματος. 

Άρθρο 14 
Ανωτέρα βία 

Οι δικαιούχοι απαλλάσσονται των υποχρεώσεων που 
έχουν αναλάβει, εφόσον συντρέχουν λόγοι ανώτερης 
βίας. Η γνωστοποίηση των περιπτώσεων ανωτέρας βίας 
και τα σχετικά κατά περίπτωση αποδεικτικά στοιχεία πρέ¬ 
πει να παρέχονται στην οικεία Δ/νση Αγροτικής Ανάπτυ¬ 
ξης ή στον Περιφερειακό ή Νομαρχιακό φορέα της Δια¬ 
χειριστικής Αρχής γραπτώς εντός τριάντα (30) εργάσι¬ 
μων ημερών από την ημερομηνία που ο δικαιούχος είναι 
σε θέση να το πράξει. Οι παραπάνω φορείς διαβιβάζουν 
στη Δ/νση Χωροταξίας και Προστασίας Περιβάλλοντος 
πλήρη φάκελο των περιπτώσεων ανωτέρας βίας στον 
οποίο περιλαμβάνονται τα σχετικά δικαιολογητικά, συνο- 
δευόμενα από λεπτομερή έκθεση της οικείας Υπηρεσίας. 
Η Δ/νση Χωροταξίας και Προστασίας Περιβάλλοντος δια¬ 
βιβάζει το φάκελο, με όλα τα προσκομισθέντα δικαιολο- 
γητικά και τη λεπτομερή έκθεση στο Ειδικό Γραφείο Κοι¬ 
νοτικού Δικαίου Νομικού Συμβουλίου του Κράτους που 
γνωμοδοτεί εάν συντρέχει ή όχι περίπτωση ανωτέρας 
βίας. 

Ως περιπτώσεις ανωτέρας βίας δύναται να χαρακτηρι¬ 
στούν τα ακόλουθα πραγματικά περιστατικά: 

• Ο θάνατος του δικαιούχου. 

• Η μακροχρόνια ανικανότητα του δικαιούχου να ασκή¬ 
σει γεωργική δραστηριότητα. 

• Η απαλλοτρίωση σημαντικού τμήματος της εκμετάλ¬ 
λευσης, εφόσον δεν ήταν προβλέψιμη κατά την ημερομη¬ 
νία ανάληψης της δέσμευσης. 

• Η σοβαρή φυσική καταστροφή σημαντικού μέρους 
της έκτασης της εκμετάλλευσης. 

• Η καταστροφή από ατύχημα των κτιρίων της εκμε¬ 
τάλλευσης που προορίζονται για την εκτροφή των ζώων. 

• Η εμφάνιση επιζωοτίας που προσβάλλει το σύνολο ή 
τμήμα του ζωικού κεφαλαίου του δικαιούχου. 

Άρθρο 15 
Τελικές διατάξεις 

1. Με απόφαση του Υπουργού Γεωργίας καθορίζονται 
οιλεπτομέρειες καιτα αναγκαία υποδείγματα - έντυπα για 
την εφαρμογή της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΔΡΥΣ 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννννν.θΐ.ςτ - Θ-ΙΠ3Ν: \λ/θ0ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπγι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


ΘΙΙΓΟ 

θϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ουτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































